 

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ**

**ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

**Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**

Περιγράψτε με ποιον τρόπο θα οργανώσετε τους/τις μαθητές/μαθήτριες για τη φροντίδα, προστασία και διατήρηση του πράσινου χώρου κατά τη λειτουργία του σχολείου. Περιγράψτε τη διαδικασία και τις ενέργειες στις οποίες θα προβείτε. Σημειώστε επίσης ποιοι άλλοι φορείς θα εμπλακούν και με ποιον τρόπο.

Κάθε τάξη θα αναλάβει την ευθύνη για ένα παρτέρι. Θα αναλάβει τη φύτευση των βοτάνων και λαχανικών και την φροντίδα, προστασία και διατήρηση του πράσινου χώρου κατά τη λειτουργία του σχολείου.

Μέσα από τον καταμερισμό της εργασίας και τη δημιουργία ομάδων εργασίας στην κάθε τάξη, θα γίνεται η ανάληψη συγκεκριμένων υπευθυνότητων από τα παιδιά με την καθοδήγηση των εκπαιδευτικών (π.χ. πότισμα, ξεχόρτισμα). Όσον αφορά τη συγκομιδή του τελικού προϊόντος θα γίνεται από την κάθε τάξη – υπεύθυνη του κάθε παρτεριού. Τέλος, για τη διάθεση και επεξεργασία του τελικού προϊόντος, η κάθε τάξη θα χρησιμοποιήσει το τελικό προϊόν σε ένα μαγειρικό σκεύασμα, είτε θα το συσκευάσει και θα το διαθέσει προς τα υπόλοιπα παιδιά του σχολείου. Επίσης μπορούν να οριστούν ημέρες εργασίας με την κοινότητα με συμμετοχή των γονιών, του βοηθητικού προσωπικού κλπ.

Το Πρόγραμμα συντήρησης του κήπου θα περιλαμβάνει τις ακόλουθες ομάδες:

* Έλεγχος και συντήρηση του αρδευτικού συστήματος (κ. Άντρη για το αυτόματο πότισμα και τα παιδιά για τα παρτέρια τους).
* Κούρεμα, λίπανση και ψεκασμός (υπάλληλος σχολικής εφορείας)
* Κλάδεμα δέντρων και θάμνων (υπάλληλος σχολικής εφορείας και μέλη συνδέσμου γονέων)
* Παροχή συμβουλών για επιβλαβείς οργανισμούς και ασθένειες φυτών (κ. Παντελής)
* Καθαρισμός ξερών λουλουδιών και φύλλων (Α ομάδα παιδιών )
* Παρατήρηση και απομάκρυνση ζιζανίων χειρωνακτικά ή με βιολογικά εντομοκτόνα (Β ομάδα παιδιών)
* Παρατήρηση επικονιαστών και εντόμων (Γ ομάδα παιδιών)
* Παρατήρηση και συγκομιδή καρπών (Δ ομάδα παιδιών)
* Υπεύθυνοι κομποστοποίησης (θα τοποθετηθούν ειδικοί κάδοι στο χώρο διαλείμματος για να πετούν τις φλούδες των φρούτων τα παιδιά και οι υπεύθυνοι κομποστοποίησης στο τέλος της ημέρας θα αδειάζουν τους κάδους στον κομποστοποιητή. Γενικά θα παρακολουθούν και θα συμμετέχουν στη διαδικασία δημιουργίας και χρήσης κομπόστ). (Ε ομάδα παιδιών)
* Υπεύθυνοι μετρήσεων (καταγραφή θερμοκρασίας και υγρασίας στο χώρο, ύψος φυτών) (Στ ομάδα)

Οι πιο πάνω ομάδες παιδιών Α-Στ θα εναλλάσσονται κάθε μήνα, ούτως ώστε να περάσουν όλα τα παιδιά από όλες τις υπευθυνότητες και να έχουν μια ολοκληρωμένη εικόνα συντήρησης του κήπου. Κάθε ομάδα θα διατηρεί ένα ημερολόγιο παρατήρησης.

**Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**

Περιγράψτε τη διαδικασία και τις ενέργειες στις οποίες θα προβείτε σε συνεργασία με όλους τους/τις εταίρους και τη σχολική κοινότητα για την προστασία, συντήρηση και φροντίδα του χώρου πρασίνου κατά τις περιόδους που το σχολείο είναι κλειστό.

Όσον αφορά τη συντήρηση και φροντίδα του χώρου πρασίνου κατά τις περιόδους που το σχολείο είναι κλειστό, θα αναληφθεί η ευθύνη από τη φροντίστρια του σχολείου, τη σχολική εφορεία και κάποια μέλη του Συνδέσμου Γονέων. Επίσης θα χρησιμοποιηθεί το αυτόματο πότισμα.

Συγκεκριμένα σημαντικός είναι ο ρόλος του συνδέσμου γονέων που θα μπορούσε να βοηθήσει τη διαδικασία συντήρησης του χώρου. Σε αυτό το διάστημα του καλοκαιριού, θα μπορούσαν να συμβάλουν στη συντήρηση του κήπου και παιδιά που φοιτούν στην καλοκαιρινή λέσχη που λειτουργεί στον σχολικό χώρο.

Ένα ενδεικτικό πρόγραμμα συντήρησης είναι το ακόλουθο:

• Οργάνωση 9 ομάδων (μαθητές/μαθήτριες με τους γονείς τους, εκπαιδευτικοί, μέλη κοινότητας, φροντίστρια σχολείου) για τις 9 εβδομάδες που το σχολείο είναι κλειστό το καλοκαίρι.

• Καθορισμός προσυμφωνημένων ημερομηνιών που το κάθε παιδί θα βρίσκεται στον πράσινο χώρο για συντήρηση με τους γονείς του.

• Αποστολή προγραμματισμένων μηνυμάτων στο κινητό των γονέων για υπενθύμιση.

• Γενική εποπτεία: φροντίστρια σχολείου

• Συντονισμός ομάδων (πχ αποστολή μηνυμάτων, πρόσβαση σε εργαλεία) : γραμματέας / διευθύντρια

• Υποστηρικτές: κοινοτικό συμβούλιο

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**  Περιγράψτε τον τρόπο με τον οποίο θα διατηρηθεί υγιές το έδαφος του χώρου πρασίνου που προτίθεστε να δημιουργήσετε, ώστε να βελτιώνεται συνεχώς η δομή του εδάφους, να συγκρατείται η υγρασία και να παρέχονται βασικά θρεπτικά συστατικά για τα φυτά (προσθήκη οργανικής ύλης, χρήση εδαφοβελτιωτικού, εδαφοκαλυπτικό κ.λπ.).    Θα γίνεται οργανωμένο Όργωμα – τσάπισμα του εδάφους. Θα γίνεται έλεγχος ποιότητας εδάφους (μέτρηση ph, υγρασίας). Επίσης θα παράγεται κομπόστ και θα γίνεται εμπλουτισμός του εδάφους με κοπρία ή κομπόστ ή στάχτη. Θα γίνεται προσθήκη οργανικής ύλης που θα παράγεται από την κομποστοποίηση με σκοπό τη βελτίωση των χαρακτηριστικών του εδάφους. Θα πραγματοποιείται δειγματοληψία εδάφους για έλεγχο της οργανικής ουσίας: Όσο περισσότερη οργανική ουσία έχει το χώμα, τόσο πιο σκούρο, προς το μαύρο, είναι το χρώμα, ενώ στην επιφάνεια επιπλέουν μικρά κομμάτια μαύρου χούμου.  Επίσης σε κάποια μέρη του κήπου θα τοποθετηθεί φυσικό εδαφοκαλυπτικό π.χ. πευκόφλουδα, ροκανίδια που θα βοηθήσει τη διατήρηση υγρασίας στο χώμα, τη ρύθμιση θερμοκρασίας του εδάφους, την αποφυγή ανάπτυξης ζιζανίων και την προστασία των φυτών από ασθένειες, . |
| **Πότισμα**  Καθορίστε τον τρόπο με τον οποίο θα διασφαλίζεται το πότισμα του χώρου πρασίνου κατά τη διάρκεια όλων των εποχών του χρόνου και ιδιαίτερα κατά τους ζεστούς και ξηρούς μήνες όπου απαιτείται περισσότερο νερό (σύστημα αυτόματου ποτίσματος, αισθητήρας υγρασίας εδάφους, κ.λπ.).    Θα τοποθετηθεί σύστημα αυτόματου ποτίσματος . Το σύστημα αυτόματου ποτίσματος θα ελέγχεται από την κ.Άντρη, επιστάτρια του σχολείου. |
| **Αποτελεσματική χρήση νερού**  Προσδιορίστε τον τρόπο με τον οποίο θα διασφαλίζεται η αποτελεσματική χρήση νερού για σκοπούς άρδευσης, ώστε να μειώνεται στο ελάχιστο η σπατάλη νερού (ενδημικάφυτά, πότισμα νωρίς το πρωί ή αργά το απόγευμα για να ελαχιστοποιείται η εξάτμιση, εγκατάσταση συστήματος στάγδην άρδευσης, συλλογή βρόχινου νερού κ.λπ.).    Το πότισμα θα γίνεται νωρίς το πρωί για να ελαχιστοποιείται η εξάτμιση. Επίσης θα γίνει εγκατάσταση συστήματος στάγδην άρδευσης |
| **Φυσική και ολοκληρωμένη διαχείριση παρασίτων**  Καθορίστε τον τρόπο με τον οποίο θα ελεγχθεί συστηματικά ο πληθυσμός των παρασίτων με φυσικό τρόπο (συστηματική παρατήρηση, συγκαλλιέργειες, συνοδευτικές φυτεύσεις, ωφέλιμα έντομα όπως πασχαλίτσες, μάντισσες – αλογάκια της Παναγίας, χρήση οργανικών μεθόδων ελέγχου παρασίτων όπως πράσινο σαπούνι, πιπέρι καγιέν, κ.λπ.).    **1. Καλλιέργεια φυτών που απωθούν παράσιτα**  Οι μαθητές μπορούν να μάθουν πώς ορισμένα φυτά απωθούν τα παράσιτα και να καλλιεργήσουν τέτοια φυτά γύρω από τις καλλιέργειές τους. Για παράδειγμα, φυτά όπως ο βασιλικός και η λεβάντα απωθούν τα κουνούπια και τις αφίδες. Οι μαθητές μπορούν να κατασκευάσουν έναν τέτοιο κήπο και να παρατηρήσουν την αποτελεσματικότητα των φυτών στην απομάκρυνση των παρασίτων.  **2. Βιολογικά εντομοκτόνα**  **Αναζήτηση συνταγών - Παρασκευή και χρήση φυσικών εντομοκτόνων**: Οι μαθητές μπορούν να φτιάξουν τα δικά τους βιολογικά εντομοκτόνα από φυτικά εκχυλίσματα, όπως τσουκνίδα, σκόρδο ή σαπούνι, που είναι γνωστό ότι απωθούν τα παράσιτα χωρίς να βλάπτουν το περιβάλλον. Οι μαθητές μπορούν να εφαρμόσουν αυτά τα σκευάσματα στις καλλιέργειες και να παρακολουθήσουν την αποτελεσματικότητά τους. Μπορεί να υλοποιήσουν προτζεκτ για να εντοπίσουν το αποτελεσματικοτερο φυσικο σκευασμα.  **3.Δημιουργία οικοσυστήματος φιλικού προς τους θηρευτές παρασίτων**  **Δραστηριότητα: Κατασκευή "σπιτιών" για ωφέλιμα ζώα**: Οι μαθητές μπορούν να κατασκευάσουν καταφύγια ή "ξενοδοχεία" για ωφέλιμα ζώα όπως πουλιά, σκαντζόχοιροι ή νυχτερίδες, που τρέφονται με παράσιτα (π.χ. κάμπιες, κουνούπια). Αυτό θα προσελκύσει τους φυσικούς θηρευτές των παρασίτων και θα βοηθήσει στην εξισορρόπηση του οικοσυστήματος του κήπου.  4**. Συλλογή με το χέρι- Παρατήρηση και απομάκρυνση παρασίτων με το χέρι**: Οι μαθητές μπορούν να συμμετάσχουν σε εργασίες στον κήπο όπου θα συλλέγουν παράσιτα με το χέρι, όπως κάμπιες ή σαλιγκάρια, και θα τα απομακρύνουν με φυσικό τρόπο. Αυτό μπορεί να ενισχυθεί με τη χρήση μικροσκοπίων και σημειώσεων για την παρακολούθηση του πληθυσμού παρασίτων.  **5. Χρήση κομπόστ για ενίσχυση της ανθεκτικότητας των φυτών - Δημιουργία και χρήση κομπόστ**: Οι μαθητές μπορούν να ασχοληθούν με την κομποστοποίηση οργανικών υλικών, ώστε να παραχθεί φυσικό λίπασμα που θα ενισχύσει την ανθεκτικότητα των φυτών. Τα υγιή φυτά είναι λιγότερο ευάλωτα στα παράσιτα, οπότε η κομποστοποίηση συνεισφέρει στην πρόληψη.  **6. Αποφυγή υπερβολικής άρδευσης**  **- Παρακολούθηση της άρδευσης**: Οι μαθητές μπορούν να εμπλακούν στη σωστή παρακολούθηση της άρδευσης για να αποφεύγεται η υπερβολική υγρασία, η οποία μπορεί να ενισχύσει τον πολλαπλασιασμό παρασίτων και ασθενειών. |
| **Διαχείριση ζιζανίων**  Παραθέστε το πλάνο σας για την απομάκρυνση των ζιζανίων (αγριόχορτων) από τον κήπο σας, ώστε να μην ανταγωνίζονται τα φυτά σας για νερό, θρεπτικά συστατικά και ηλιακό φως (παρατήρηση, ξεχόρτισμα, όργωμα, εδαφοκάλυψη με ροκανίδι, πευκόφλουδα, γεώπανο, εδαφοκαλυπτικά φυτά και καλλιέργειες). |
| **Εξόρμηση για ξεχόρτισμα:** Οργάνωση τακτικών εξόδων στον κήπο για αφαίρεση των ζιζανίων με το χέρι. Χρήση μικρών εργαλείων κήπου, όπως σκαλιστήρια, για την εκρίζωση ζιζανίων. Θα γίνεται συστηματική παρατήρηση και ξεχόρτισμα του χώρου. Αυτό θα γίνεται από την κάθε τάξη που έχει αναλάβει συγκεκριμένο παρτέρι, αλλά και από την ομάδα που θα αναλάβει τον συγκεκριμένο ρόλο για όλο τον κήπο.  **Παρασκευή και χρήση φυσικών ζιζανιοκτόνων**:   * Έρευνα: Με ποιους τρόπους καταπολεμούσαν παλαιότερα τα ζιζάνια; * Υπάρχουν φυσικές συνταγές ζιζανιοκτόνων από ξίδι ή αλάτι; * Πρόκληση: Η αποτελεσματικότερη συνταγή φυσικού ζιζανιοκτόνου. Έλεγχος και επανασχεδιασμός. * Ψεκασμός   **Εδαφοκάλυψη με οργανικό υλικό:** Πρακτική άσκηση συλλογής, τεμαχισμού και χρήση οργανικών υλικών (κομμένο χορτάρι, φύλλα, φλοιός δέντρων, τεμαχισμένα κλαδέματα), για κάλυψη του εδάφους. Θα χρησιμοποιηθεί εδαφοκαλυτικό σε κάποια σημεία του χώρου από ροκανίδια.  **Φύτευση εδαφοκαλυπτικών φυτών**:   * Διερεύνηση: Ποια φυτά μπορούν να καλύψουν το έδαφος και να εμποδίσουν την ανάπτυξη ζιζανίων; * Συμμετοχή στη φύτευση και τη φροντίδα αυτών των φυτών, παρατήρηση της συμβολής τους στον έλεγχο των ζιζανίων.     **Πυκνές φυτεύσεις**:  Μελέτη της μεθόδου πυκνής φύτευσης για κάλυψη του εδάφους και αντιμετώπιση των ζιζανίων. Ανάμεσα στα δέντρα θα φυτευτούν θάμνοι με βότανα ώστε να καλυφθεί ο χώρος και να αποφευχθεί η ανάπτυξη ζιζανίων.  **Ημερολόγιο ζιζανίων**:  -Παρακολούθηση και καταγραφή της ανάπτυξης των ζιζανίων.  - Εντοπισμός των περιόδων που είναι πιο ευνοϊκές για την ανάπτυξή τους.  - Παρατήρηση του τρόπου με το οποίο οι φυσικές μέθοδοι διαχείρισης των ζιζανίων επηρεάζουν την ανάπτυξή τους.  **Υπερυψωμένα παρτέρια:**  Κατασκευή υπερυψωμένων παρτερίων για μεγαλύτερο έλεγχο του εδάφους και λιγότερες πιθανότητες εμφάνισης ζιζανίων.  **Προγραμματισμός άρδρευσης**:   * Διερεύνηση των παραγόντων που ευνοούν την ανάπτυξη ζιζανίων και σχετίζονται με το πότισμα. * Καταγραφή και έλεγχος του ποτίσματος: πότισμα μόνο στη ρίζα με σταγόνες, έλεγχος της υγρασίας του εδάφους, χρήση αυτοματισμών |
| **Κλάδεμα**  Περιγράψτε το πλάνο σας για το κλάδεμα των φυτών που προτίθεστε να φυτέψετε, ώστε να διασφαλίζεται η κυκλοφορία του αέρα και η υγιής ανάπτυξη των φυτών, καθώς και η διατήρηση του σχήματός τους και γενικότερα της εμφάνισης του χώρου πρασίνου.    Η σχολική εφορεία θα αναλάβει το γενικότερο κλάδεμα των δέντρων του χώρου. Τα παιδιά θα μπορούσαν να αναλάβουν το κλάδεμα των βοτάνων. Τα βότανα αγαπούν το κλάδεμα, αρκεί να μην τα κόβουμε ποτέ περισσότερο από το 1/3 του φυτού. Άρα τα παδιά θα κόβουν τα φύλλα για να διευκολύνουμε την ανάπτυξη των βοτάνων. Τα ετήσια βότανα μπορούν να κοπούν μόνο όταν θέλουμε να τα χρησιμοποιήσουμε, αλλά τα πολυετή βότανα όπως το δενδρολίβανο θα πρέπει να κλαδεύονται μία φορά το χρόνο την άνοιξη ή το φθινόπωρο.     |  |  |  |  |  | | --- | --- | --- | --- | --- | | 1 | **Εισαγωγή στο Κλάδεμα - Εκμάθηση των Βασικών** | | **Παρακολούθηση και επίδειξη**: Παρακολούθηση επίδειξης από τον υπεύθυνο κήπου για το πώς γίνεται σωστά το κλάδεμα. Κατά τη διάρκεια της επίδειξης μπορούν να μάθουν τι σημαίνει το κλάδεμα, ποια μέρη του φυτού πρέπει να αφαιρεθούν (ξερά κλαδιά, άρρωστα φύλλα) και πώς το κλάδεμα βοηθά τα φυτά να αναπτυχθούν καλύτερα. | | | 2 | **Κλάδεμα μικρών φυτών και θάμνων** | | **Κλάδεμα χαμηλών φυτών**: Οι μαθητές/μαθήτριες μπορούν να αναλάβουν το κλάδεμα χαμηλών φυτών που είναι πιο εύκολα στη διαχείριση. Για παράδειγμα, θα μπορούσαν να κλαδέψουν φυτά όπως ο βασιλικός, η μέντα, το λασμαρίν, η ντοματιά ακολουθώντας βασικές οδηγίες για την απομάκρυνση των ξερών φύλλων και του λαίμαργου βλαστού. | | | 3 | **Αφαίρεση ξεραμένων φύλλων και λουλουδιών** | | **Αφαίρεση νεκρών λουλουδιών**: Μπορούν να μάθουν πώς να αφαιρούν προσεκτικά τα νεκρά ή ξεραμένα λουλούδια από φυτά όπως οι μαργαρίτες και τα τριαντάφυλλα. Αυτό βοηθά τα φυτά να συνεχίσουν να παράγουν νέα άνθη και ενισχύει την ανάπτυξή τους. | | | 4 | **Χρήση ασφαλών εργαλείων κήπου** | | **Χρήση ψαλιδιού χειρός για κλάδεμα**: Χρησιμοποίηση ψαλιδιών χειρός ειδικά για παιδιά, τα οποία είναι ασφαλή και εύχρηστα. Μπορούν να χρησιμοποιούν αυτά τα εργαλεία για να κλαδέψουν μικρά κλαδιά ή να κόψουν τα φύλλα. Μπορείτε να τους διδάξετε πώς να χρησιμοποιούν τα εργαλεία με ασφάλεια και να διατηρούν την ισορροπία του φυτού. | | | 5 | **Διαχωρισμός φυτών** | | **Χωρισμός φυτών και επαναφύτευση**: Μπορούν να συμμετάσχουν στη διαίρεση πολυετών φυτών, όπως ο κρίνος ή η αλόη, όπου τα φυτά χωρίζονται σε μικρότερα τμήματα και ξαναφυτεύονται. Αυτό περιλαμβάνει το κόψιμο των ριζών και των τμημάτων που χρειάζονται κλάδεμα και είναι εύκολο να το κατανοήσουν. | | | 6 | **Φροντίδα δέντρων με κλάδεμα χαμηλών κλαδιών** | | **Κλάδεμα χαμηλών κλαδιών δέντρων**: Μπορούν να μάθουν πώς να κλαδεύουν τα χαμηλά κλαδιά δέντρων ή θάμνων που δεν απαιτούν σκάλες. Αυτό τους δίνει την αίσθηση ότι συμβάλλουν στη φροντίδα μεγαλύτερων φυτών, ενώ παράλληλα παραμένουν ασφαλή. | | | 8 | | **Παρατήρηση και καταγραφή** | | **Ημερολόγιο κλαδέματος**: Τήρηση ημερολογίου με τα φυτά που κλάδεψαν και παρακολούθηση της ανάπτυξής τους μετά το κλάδεμα. Αυτό θα βοηθήσει να κατανοήσουν πώς η παρέμβασή τους επηρεάζει θετικά την υγεία των φυτών | | | 9 | | **Καθαρισμός και φροντίδα εργαλείων κλαδέματος** | | **Φροντίδα εργαλείων**: Εμπλοκή στον καθαρισμό και τη φροντίδα των εργαλείων κλαδέματος μετά από κάθε χρήση. Θα μάθουν για τη σημασία της διατήρησης των εργαλείων καθαρών και ασφαλών, ώστε να παραμένουν σε καλή κατάσταση. | | | 10 | | **Συνεργασία -κλάδεμα μεγαλύτερων περιοχών** | | **Συνεργασία για κλάδεμα κήπου**: Συνεργασία σε ομάδες για να κλαδέψουν μεγαλύτερους κήπους ή παρτέρια. Σε κάθε ομάδα μπορεί να έχει ανατεθεί μια συγκεκριμένη περιοχή και να συντονίζονται για το πώς θα κλαδέψουν και θα φροντίσουν τα φυτά. | | | 11 | | **Δημιουργία κομπόστ με τα υπολείμματα κλαδέματος**  **Διαχείριση κλαδεμάτων** | | **Κομποστοποίηση κλαδεμάτων**: Συγκέντρωση των κλαδεμάτων και χρησιμοποίησή τους για τη δημιουργία κομπόστ. Αυτό ενισχύει την κατανόησή τους για τον κύκλο των θρεπτικών συστατικών στη φύση  **Τεμαχισμός κλαδεμάτων** και χρήση τους ως εδαφοκαλυπτικό για την αντιμετώπιση των ζιζανίων, τη διατήρηση της υγρασίας και τη διασφάλιση της προσβασιμότητας. | | | 12 | | **Εκπαιδευτικά παιχνίδια για το κλάδεμα** | | **Παιχνίδια ρόλων για το κλάδεμα**: Τα παιδιά μπορούν να συμμετάσχουν σε παιχνίδια ρόλων όπου υποδύονται τους "κηπουρούς" και μαθαίνουν πώς το κλάδεμα ενισχύει την ανάπτυξη των φυτών. Μέσα από το παιχνίδι, θα αποκτήσουν εμπιστοσύνη στις δεξιότητές τους και θα ενισχύσουν τη σχέση τους με τη φύση. | | |
| **Διαχείριση κλαδεμάτων**  Προσδιορίστε τον τρόπο με τον οποίο θα διαχειρίζεστε τα κλαδέματα (περισυλλογή από τον δήμο/κοινότητα, κομποστοποίηση, τεμαχιστής κλαδεμάτων, κ.λπ.)  Τα κλαδέματα θα τα χρησιμοποιήσουμε στην κομποστοποίηση. Επίσης θα αγοραστεί ένας τεμαχιστής κλαδεμάτων, ο οποίος θα χρησιμοποιείται και από την κοινότητα. Τα ροκανίδια που παράγονται θα μπορούν να χρησιμοποιηθούν ως εδαφοκαλυπτικό. |
| **Προστασία του χώρου πρασίνου από βανδαλισμούς**  Αναφερθείτε σε ενέργειες και μέτρα που θα εφαρμόσετε για την προστασία του χώρου πρασίνου από βανδαλισμούς, αλλά και ενημέρωσης και ευαισθητοποίησης της σχολικής κοινότητας για την προστασία και διατήρησή του.  Θα τοποθετηθούν πινακίδες προστασίας του πράσινου χώρου επί τόπου. Επίσης ο χώρος αυτός, δε θα χρησιμοποιείται κατά τη διάρκεια των διαλειμμάτων. Θα γίνονται οργανωμένες επισκέψεις στο χώρο κατά τη διάρκεια των μαθημάτων για μελέτη πεδίου ή και για μάθημα στη φύση. Επίσης η φύτευση αναρριχητικών φυτών στην περίφραξη θα εμποδίσει τη θέα του χώρου από τον εξωτερικό χώρο. |
| **Συνεργασίες και συνέργειες**  Αναφέρετε τυχόν συνεργασίες και συνέργειες που προτίθεστε να αναπτύξετε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου που προτίθεστε να υλοποιήσετε.  Θα αναπτυχθεί συνεργασία σχολικής μονάδας (διεύθυνση, εκπαιδευτικοί, μαθητές), με τη σχολική εφορεία, τον ιδιοκτήτη φυτωρίου, τον Σύνδεσμο γονέων και τους γονείς του σχολείου για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου.  Αρχικά, θα εμπλακούν στη διαδικασία συντήρησης του κήπου, κάποιοι γονείς μαθητών που έχουν σαν επάγγελμα τη συντήρηση κήπων.  Επίσης θα οργανωθούν ημερίδες με συμμετοχή των γονέων, αλλά και οργανωμένων συλλόγων της κοινότητας (π.χ. απόφοιτοι του δημοτικού σχολείου, σύλλογος κυνηγών), για εκτέλεση εργασιών που τα παιδιά δεν είναι σε θέση να κάνουν (π.χ. τεμαχισμός κλαδεμάτων κλπ). |